text: Bilerne holder i kø ved grænsen
  12 maj 2018 kl. 09.52
  Tæt weekendtrafik giver kødannelse
  Opdatering kl. 16.00: Køen ved grænsen er nu afviklet, oplyser Syd- og Sønderjyllands Politi. Årsagen til køen var en politiindsats på den tyske side af grænsen.
  Der er over tre kilometer kø på motorvejen A7 syd for landegrænsen ved Frøslev. Det oplyser Syd- og Sønderjyllands Politi. 
  Kødannelsen begynder nede ved Flensburg/Harrislee og fortsætter pt. cirka tre kilometer op mod grænsen.  
  Der er tæt weekendtrafik i kølvandet på et par fridage. På grund af kødannelsen er der åbnet et ekstra spor til højre på vejen, som Syd- og Sønderjyllands Politi opfordrer bilisterne til at bruge.
  